[bookmark: _GoBack]Iepirkuma līgums Nr. 	RMPV 2024/1
/Par veselības apdrošināšanu/

Šī dokumenta datums ir pēdējā pievienotā droša elektroniskā paraksta un tā laika zīmoga datums
 
	Rīgas Metālapstrādes profesionālā vidusskola, reģistrācijas Nr. 90001256958, juridiskā adrese: Dzirnavu iela 117, Rīga, LV – 1011, tās direktora Ulda Plūmītes personā, kura rīkojas uz  nolikuma  pamata, turpmāk tekstā “Pasūtītājs”, no vienas puses, un 
	Apdrošināšanas akciju sabiedrība “BALTA”, reģistrācijas Nr. 40003049409, juridiskā adrese: Raunas iela 10, Rīga, LV-1039, tās klientu attiecību vadītājas Svetlanas Burejevas personā, kura rīkojas uz pilnvaras pamata, turpmāk tekstā “Apdrošinātājs”, no otras puses, 
abi kopā turpmāk tekstā – “Puses”, pamatojoties uz „ Rīgas Metālapstrādes profesionālās vidusskolas darbinieku veselības apdrošināšana”, iepirkuma identifikācijas Nr. RMPV 2024/1 procedūras rezultātiem, turpmāk –“Konkurss”, noslēdz šādu līgumu, turpmāk tekstā – “Līgums”: 
1. LĪGUMA PRIEKŠMETS UN LĪGUMA DARBĪBAS LAIKS
1.1. Apdrošinātājs sniedz veselības apdrošināšanas pakalpojumu Pasūtītāja darbiniekiem, turpmāk arī – “Apdrošinātie darbinieki”, saskaņā ar šī Līguma noteikumiem, Konkursa tehnisko specifikāciju (Pielikums Nr.1) un Apdrošinātāja finanšu piedāvājumu Konkursam (Pielikums Nr.2). 
1.2. Līgums stājas spēkā ar abpusējo parakstīšanas brīdi un darbojas visā Baltijas valstu teritorijā 24 (divdesmit četras) stundas diennaktī un ir spēkā līdz brīdim, kad Puses ir izpildījušas visas tām no Līguma izrietošās saistības. 
1.3. Darbinieka veselības apdrošināšanas polises darbības termiņš ir viens gads, no 01.04.2024 līdz 31.03.2025.
1.4. Ar Līgumu apdrošināmais Pasūtītāja darbinieku apjoms ir neierobežots gadā, sākot no 38,  bet vairāk, kā 42 darbinieki.
2. VISPĀRĒJIE NOTEIKUMI
2.1. Pasūtītājs 5 (piecu) darba dienu laikā pēc Līguma noslēgšanas elektroniskā veidā nosuta Apdrošinātājam darbinieku sarakstu, norādot vārdu, uzvārdu un personas kodu, veselības apdrošināšanas polišu, turpmāk tekstā – “Polise”, sagatavošanai. 
2.2. Apdrošinātājs 5 (piecu) darba dienu laikā no elektroniski nosūtītās informācijas saņemšanas izsniedz Pasūtītājam Pasūtītāja darbinieku Polises, kuras stājas spēkā ar 01.04.2024, pievienojot katrai Polisei darbinieku individuālo veselības apdrošināšanas karti (apdrošināšanas kartes var būt plastikāta, elektroniskas, vai gan – gan), turpmāk tekstā – “Karte”, Apdrošinātāja Veselības apdrošināšanas noteikumus, turpmāk tekstā – “Noteikumi”, un Programmu aprakstus, turpmāk tekstā – “Programma”.
2.3. Izmaiņas apdrošināmo personu sarakstā (pievienošana vai izslēgšana) tiek veiktas, nosūtot Apdrošinātājam elektronisku informāciju par Apdrošināto darbinieku, norādot šādu informāciju: vārds, uzvārds, personas kods, datums no/līdz kuram darbinieks ir apdrošināts.
3. APDROŠINĀŠANAS SUMMA UN PRĒMIJA
3.1. Apdrošinājuma summa vienai polisei saskaņā ar Programmu 1 (vienam) gadam ir EUR 4000,00 ( četri tūkstoši euro, nulle centi ).
3.2. Apdrošināšanas prēmija, turpmāk – “Prēmija”, vienam Apdrošinātam, kurš ir apdrošināts saskaņā ar pamata programmu par 12 mēnešu periodu, ir 350,00 EUR (trīs simti piecdesmit euro, nulle centi).

4. NORĒĶINU KĀRTĪBA
4.1. Pasūtītājs samaksā Apdrošinātājam apdrošināšanas prēmiju par darbiniekiem saņemtajām Polisēm (par Polises pamatprogrammu) 15 (piecpadsmit) kalendāro dienu laikā no pieņemšanas – nodošanas akta parakstīšanas par karšu saņemšanu un grāmatvedības attaisnojuma dokumenta elektroniskā formātā (elektronisks rēķins) saņemšanas. 
4.2. Apdrošināšanas prēmiju par darbinieka izvēlēto Polises individuālo papildprogrammu (no personīgiem līdzekļiem (Līguma pielikumā Nr.2 “Apdrošinātāja finanšu piedāvājums”) Pasūtītājs samaksā Apdrošinātājam, 1 (vienā) maksājumā 15 (piecpadsmit) kalendāro dienu laikā pēc Apdrošinātāja rēķina saņemšanas.
4.3. Apdrošināšanas prēmiju par darbinieka ģimenes locekļiem (Līguma pielikumā Nr.2 “Apdrošinātāja finanšu piedāvājums”) apmaksā darbinieks no personiskajiem līdzekļiem, 1 (vienā) maksājumā 15 (piecpadsmit) kalendāro dienu laikā pēc Apdrošinātāja rēķina saņemšanas.
4.4. Apdrošinātājs veic Prēmiju pārrēķinu atgrieztajām Polisēm un atgriež Pasūtītājam atlikušo Prēmijas summu saskaņā ar Līguma un tā pielikuma noteikumiem.
5. DATU AIZSARDZĪBA
5.1. 	Pasūtītājs un Apdrošinātājs apņemas ievērot personu datu aizsardzības normatīvo aktu prasības. 
5.2. 	Parakstot Līgumu Pasūtītājs atļauj Apdrošinātājam kā datu apstrādes sistēmas pārzinim rīkoties ar sensitīviem darbinieku personas datiem un personas identifikācijas (klasifikācijas) kodiem un izmantot tos Līgumā minēto pakalpojumu sniegšanai un saistību izpildei – risku kotēšanai, Polises un karšu administrēšanai un atlīdzību regulēšanai saskaņā ar Fizisko personu datu apstrādes likumu un citiem Latvijas Republikas normatīvajiem aktiem. 
6. PUŠU TIESĪBAS UN PIENĀKUMI
6.1. 	Lai nodrošinātu Līguma izpildi, Pasūtītājs apņemas:
6.1.1. 	savlaicīgi iesniegt Apdrošinātājam Polises sagatavošanai nepieciešamo informāciju par darbiniekiem elektroniskā veidā, nosūtot to uz Apdrošinātāja pilnvarotās personas e-pastu: e-pasta adrese, norādot darbinieka vārdu, uzvārdu un personas kodu; 
6.1.2. 	ievērot šī Līguma un tā pielikumu nosacījumus;
6.1.3. 	darbiniekiem izsniegt tiem paredzētās Kartes un citus dokumentus saskaņā ar Līguma 2.2. apakšpunktu;
6.1.4. 	veikt Prēmiju maksājumus saskaņā ar Apdrošinātāja iesniegtajiem rēķiniem šajā Līgumā noteiktajā kārtībā un termiņos; 
6.1.5. 	veikt izmaiņas Apdrošināto personu sarakstā līdz katra mēneša 5.datumam par iepriekšējā mēneša izmaiņām un par šīm izmaiņām informēt Apdrošinātāju, nosūtot elektronisko paziņojumu uz Apdrošinātāja e-pastu: svetlana.burejeva@balta.lv.  
6.2. 	Pasūtītāja tiesības: 
6.2.1. 	Pasūtītājam ir tiesības pieprasīt visa veida informāciju no Apdrošinātāja, par veselības apdrošināšanas pakalpojuma izmantošanu; 
6.2.2. 	Pasūtītāja darbiniekam ir tiesības saņemt apdrošināšanas atlīdzību Līguma 6.3.5. un 6.3.6. apakšpunktā noteiktajā kārtībā. 
6.3. 	Lai nodrošinātu Līguma izpildi, Apdrošinātājs apņemas: 
6.3.1. 	apdrošināt Pasūtītāja darbiniekus saskaņā ar šī Līguma noteikumiem un tā pielikumu nosacījumiem;
6.3.2.	apdrošināt jaunus Pasūtītāja darbiniekus, ja Pasūtītājs par tiem ir iesniedzis informāciju Līguma 6.1.1. un 6.1.5.punktā paredzētajā kārtībā. Viena mēneša Prēmija tiek noteikta kā 1/12 daļa no gada Prēmijas, ņemot vērā atlikušo Līguma darbības periodu. Apdrošinātājs 5 (piecu) dienu laikā pēc informācijas iesniegšanas, Pusēm parakstot pieņemšanas un nodošanas aktu, izsniedz Pasūtītājam jauno Pasūtītāja darbinieku Kartes un citu Līguma 2.2. apakšpunktā noteikto dokumentāciju;
6.3.3. 	izbeigt Polises darbību attiecībā uz tiem Apdrošinātajiem darbiniekiem, par kuriem Pasūtītājs ir informējis Apdrošinātāju Līguma 6.1.5.apakšpunktā minētajā kārtībā. Izbeidzot Apdrošinātā darbinieka Polises darbību, Apdrošinātājam, neprasot izdevumu apmaksu par veicamajām izmaiņām, jāveic Prēmijas aprēķins proporcionāli atlikušajam periodam pa dienām (tas nozīmē, ka vienas dienas apdrošināšanas prēmija tiek noteikta kā 1/360 daļa no gada apdrošināšanas prēmijas); 
6.3.4. nodrošināt medicīnisko pakalpojumu izmantošanu Līgumā paredzētajā apjomā līgumorganizācijās; 
6.3.5. 	gadījumā, ja saņemti medicīniskie pakalpojumi ne līgumorganizācijā Programmas ietvaros un Apdrošinātais darbinieks pats par tiem ir samaksājis, tad Apdrošinātājs atlīdzina veikto maksājumu ne vēlāk kā 7 (septiņu) kalendāro dienu laikā pēc Programmās noteikto dokumentu saņemšanas;
6.3.6. 	ja darbinieks iesniedzis atlīdzības pieprasījumu elektroniski (izmantojot e-pastu vai tiešsaistes režīmu), Apdrošinātājs atlīdzina veikto maksājumu ne vēlāk kā 2 (divu) darba dienu laikā pēc Programmās noteikto dokumentu saņemšanas;
6.3.7. 	nepasliktināt Pasūtītājam izsniegtās Polises un iegādātā apdrošināšanas seguma nosacījumus, un noslēgtā Līguma nosacījumus to darbības laikā, kā arī jebkādā citā veidā neapgrūtināt Pasūtītāja darbinieku iespējas saņemt tiem paredzētos Apdrošinātāja veselības apdrošināšanas pakalpojumus; 
6.3.8. 	pēc darbinieka rakstiska lūguma, iespējami īsā laikā sniegt izsmeļošas atbildes uz dažādiem ar Līguma priekšmetu saistītiem jautājumiem, kā arī sniegt ziņas par iztērētajām vai atlikušajām individuālajām apdrošinājuma summām, iesniegto čeku statusu apstrādes procesā, veikto atlīdzību izmaksu datumiem, u.tml.; 
6.3.11.	nodrošināt informācijas pieejamību Apdrošinātajiem darbiniekiem par Apdrošinātāja aktuālo līguma iestāžu sarakstu mājas lapā: https://www.balta.lv/lv/atlidzibas/veselibas-apdrosinasanas-ligumiestades;
6.3.12. ievērot citus šī Līguma un tā pielikumu nosacījumus. 
6.4.	Apdrošinātājs ir tiesīgs piesaistīt apakšuzņēmēju vienīgi ar Pasūtītāja rakstveida piekrišanu.
7. LĪGUMA, GROZĪJUMI, IZBEIGŠANA
7.1.	Visas izmaiņas, papildinājumi, kas attiecas uz šo Līgumu, ir spēkā, ja tie noformēti rakstveidā un tos parakstījušas abas Puses. 
7.2.	Pasūtītājs ir tiesīgs vienpusēji atkāpties no Līguma, par to rakstiski paziņojot Apdrošinātājam 2 (divus) mēnešus iepriekš, ja Apdrošinātājs pienācīgi nepilda Līguma noteikumus un par šo faktu Pasūtītājs rakstiski paziņojis Apdrošinātājam, nosūtot rakstveida pretenziju, kurā norādīts fakts par konkrēta Līguma saistību nepildīšanu un kuru Apdrošinātājs nav novērsis 30 (trīsdesmit) kalendāro dienu laikā. Šādos gadījumos Apdrošinātājs maksā Pasūtītājam līgumsodu 10% (desmit procentu) apmērā no Līgumā paredzētās attiecīgā gada apdrošināšanas Prēmijas kopsummas, kā arī izmaksā Pasūtītājam proporcionāli apdrošināšanas termiņam neizmantotās apdrošināšanas Prēmijas daļu, neņemot vērā jebkādus Apdrošinātāja izdevumus un neveicot ieturējumus. Šajā punktā minētais maksājums Apdrošinātājam jāveic ne vēlāk kā 10 (desmit) darba dienu laikā pēc Pasūtītāja pieprasījuma saņemšanas. 
[bookmark: _Hlk17201805]7.3.	Pasūtītājs ir tiesīgs vienpusēji izbeigt šo Līgumu, neatlīdzinot nekādus zaudējumus saistībā ar Līguma izbeigšanu, nosūtot par to rakstisku paziņojumu uz Apdrošinātāja juridisko adresi 10 (desmit) darba dienas iepriekš, ja šajā Līgumā ietverto Pasūtītāja saistību izpilde ir neiespējama vai apgrūtināta sakarā ar Pasūtītāja finansējuma samazinājumu/trūkumu vai Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. Pasūtītājs rakstveida brīdina Apdrošinātāju par radušos situāciju un norēķinās ar to par faktiski izpildītājiem darbiem.
7.4.	Līguma darbības laikā Apdrošinātājs nedrīkst bez Pasūtītāja rakstiskas piekrišanas grozīt, mainīt vai papildināt Līguma noslēgšanas brīdī spēkā esošos Noteikumus, vai kā citādi pasliktināt Pasūtītāja apdrošināšanas nosacījumus. Šis noteikums nav attiecināms uz līgumorganizāciju saraksta vai sniegto pakalpojumu klāsta paplašināšanu vai uzlabošanu, vai pamatotu sašaurināšanu, bet šo pasākumu veikšana nevar būt par iemeslu prasījumam palielināt Prēmijas lielumu vai mainīt maksāšanas kārtību. 
8. STRĪDU RISINĀŠANAS KĀRTĪBA
8.1.	Visas domstarpības, kas Pusēm radušās šā Līguma ietvaros un izpratnē, tās apņemas risināt sarunu ceļā. 
8.2.	Ja 30 (trīsdesmit) kalendāra dienu laikā domstarpības nav iespējams atrisināt sarunu ceļā, Puses tās risina saskaņā ar spēkā esošajiem Latvijas Republikas normatīvajiem aktiem. 
8.3.	Visus jautājumus, kas nav atrunāti šajā Līgumā, Līdzēji risina saskaņā ar Latvijas Republikas spēkā esošajos normatīvajos aktos noteikto. 
9. NEPĀRVARAMA VARA
9.1. 	Par nepārvaramas varas apstākļiem tiek uzskatīti tādi apstākļi un notikumi kā dabas katastrofas un ūdens plūdi, zemestrīce un citas stihiskās nelaimes, kā arī karš, streiki, nemieri, valsts iekšējie apvērsumi, jauni normatīvi akti vai valsts pārvaldes iestāžu lēmumi, kas kavē vai traucē Līguma saistību izpildi, kā arī citi apstākļi, turpmāk – „nepārvaramas varas apstākļi”. 
9.2.	Ja kādai no Pusēm tās saistību pilnīga vai daļēja izpildīšana ir kļuvusi neiespējama nepārvaramas varas apstākļu dēļ, attiecīgo saistību izpildes termiņš tiek apturēts uz laiku, kamēr turpinās šie apstākļi. 
9.3. 	Pusei, kuras saistību izpildi pilnībā vai daļēji ierobežo iestājušies nepārvaramas varas apstākļi, nekavējoties 3 (triju) darba dienu laikā rakstiski jāinformē otru Pusi par šādu apstākļu iestāšanos vai izbeigšanos. 
9.4. 	Par zaudējumiem un kavējumiem, kas radušies nepārvaramas varas apstākļu dēļ, neviena no Pusēm atbildību nenes. 
10. NOBEIGUMA NOTEIKUMI
10.1.	Gadījumā, ja rodas pretrunas starp Līgumu, Polisi un/vai Noteikumiem, noteicošais ir Līgums un Konkursa iesniegtais Apdrošinātāja piedāvājums. 
10.2. 	Līguma izpildes gaitā Pasūtītāju pārstāvēs personas: Tatjana Margitiča, tālr. 25467833,  e-pasts: tatjana@rmpv.lv  
10.3. 	Apdrošinātāju Līguma izpildes gaitā pārstāvēs personas: Svetlana Burejeva, tālr. 26318091, e-pasts: svetlana.burejeva@balta.lv. 
10.4. 	Līgums sagatavots latviešu valodā uz 6 (sešām) lapas pusēm un parakstīts ar drošo elektronisku parakstu, kas satur laika zīmogu. Pusēm ir pieejams abpusēji parakstīts līgums elektroniskā formātā.
10.5. 	Ja kāds no Līguma noteikumiem zaudē spēku, tas neietekmē pārējos Līguma noteikumus. 
10.6. 	Visi šajā Līgumā paredzētie paziņojumi, informācija, ziņas un citi sūtījumi, nosūtāmi elektroniski uz Līgumā minētiem e-pastiem un/vai uz zemāk minētām Pušu adresēm.
10.7. 	Mainot savu nosaukumu, adresi vai citus rekvizītus, katra Puse apņemas 7 (septiņu) dienu laikā paziņot otrai Pusei par izmaiņām. Šādā gadījumā nav nepieciešams abpusēji parakstīt Līguma grozījumus.
10.8.	Līgumam tiek pievienoti un tā neatņemamas sastāvdaļas ir: 
1. Pielikums – Tehniskā specifikācija; 
2. Pielikums – Apdrošinātāja piedāvājums Konkursam. 
12. PUŠU REKVIZĪTI UN PARAKSTI

	Rīgas Metālapstrādes profesionālā vidusskola 
Reģistrācijas Nr. 90001256958
Valsts kase, kods TRELLV22
Konta Nr.: LV35TREL215028001900B
Tālr. 67288561
e-pasts: skola@rmpv.lv 
	AAS “BALTA”

Reģistrācijas Nr. 40003049409
AS „SEB banka”, kods UNLALV2X 
Konta Nr.: LV60UNLA0050002300708
Tālr. 67082333

	
 
Direktors                  
Uldis Plūmīte
	

Klientu attiecību vadītāja
Svetlana Burejeva



DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

